පසුව වරාය, වැවිලි කර්මාන්ත නියෝජ්‍ය අමාත්‍ය ධූර හෙබවූ ඔහු කතානායකවරයා ලෙස පත් වීමට පෙර වාරිමාර්ග හා ජල කළමණාකරණ මෙන්ම වරාය සහ ගුවන් සේවා අමාත්‍ය ධූර ද හොබවා තියෙනවා.විපක්ෂ නායක ධූරයට පත් විය හැකි බවට වාර්තා වන තවත් මන්ත්‍රීවරයෙකු වන්නේ එස්. බී. දිසානායකයි. 1989 වසරේදී මුල්වරට ඔහු පාර්ලිමේන්තුවට පිවිසෙන්නේ නිදහස් පක්ෂ මන්ත්‍රීවරයෙකු වශයෙන්. 1994 වසරේදී යෞවන කටයුතු හා ක්‍රීඩා අමාත්‍ය ධූරයට පත්වන එස්. බී. දිසානායක ශ්‍රී ලංකා නිදහස් පක්ෂයේ මහ ලේකම් ධූරයේ ද කටයුතු කර තිබෙනවා. 2001 වසරේදී එක්සත් ජාතික පක්ෂයට එක්වූ ඔහු එහි ජාතික සංවිධායකවරයා ලෙසද කටයුතු කළා. 2009 වසරේදී නැවත නිදහස් පක්ෂයට සම්බන්ධ වන එස්. බී. දිසානායක මන්ත්‍රීවරයා මහින්ද රාජපක්ෂ රජයේ උසස් අධ්‍යාපන අමාත්‍ය ධුරයේ කටයුතු කළා.